《工商会长木下新三郎开催园游会，口占奉赠》
清代·施景琛

此生何福入仙乡，玉盏琼浆取次尝。杨柳楼台春未老，枇杷门次日方长。

谢君棋局丁丁响，荀令衣痕叠叠香。十里东风花事好，且从潘岳问河阳。

作者简介：施景琛，字涵宇。少年即勤读诗书，才华横溢，胸怀大志，晚号泉山老人。福建省长乐县秀才出身，光绪二十三年丁酉举人，后迁居榕城泉山之麓贡院里（今福州鼓楼区中山路）。